**PRAVOSUDNA AKADEMIJA**

**MAKSIMIRSKA CESTA 63**

**10 000 ZAGREB**

**Žiro-račun 2390001-1100375272**

**Matični broj 02601168**

**Šifra dijel. 8559**

**Broj RKP 45978**

**OIB 45836640931**

**Zagreb, 14. listopada 2022.**

**Obrazloženje općeg dijela financijskog plana Pravosudne akademije**

**za razdoblje 2023. - 2025.**

Prijedlog financijskog plana Pravosudne akademije (u daljnjem tekstu: PA) za razdoblje 2023. - 2025. godinu temelji se na obvezama PA koje proizlaze iz Strategije reforme pravosuđa, plana legislativne aktivnost, obveza prema međunarodnim projektima i organizacijama, provedbi europskih projekata u kojima je PA dionik i korisnik te programa stručnog usavršavanja predloženog po Programskom vijeću PA.

**PRIHODI I PRIMICI**

Pravosudna akademija najznačajnije primitke u razdoblju 2023.-2025. planira iz izvora 11, a koji će biti utrošeni za podmirivanje redovnih aktivnosti Pravosudne akademije, odnosno na programe stručnog usavršavanja temeljem odluke Programskog vijeća Pravosudne akademije te na podmirivanje rashoda za zaposlene i ostalih materijalnih rashoda.

U 2024. i 2025. zbog okončanja projekata sufinanciranih iz Europskog socijalnog fonda više nema planiranih prihoda s izvora 561.

U 2023. ukupni primici iznose 1.609.529,50 EUR, a od čega se na izvor 11 odnosi 1.302.541,64 EUR, odnosno 81%. U 2024. ukupni primici iznose 1.455.212,69 EUR, a na izvor 11 odnosi se 97%. U 2025. Ukupni primici iznose 1.406.636,14 EUR, a na izvor 11 odnosi se također 97%. Porast učešća izvora 11 u ukupnim primicima rezultat je okončanja projekata sufinanciranih EU sredstvima.

U navedenom razdoblju Pravosudna akademija nije planirala zaduživanje.

**RASHODI I IZDACI**

1. **Administracija i upravljanje (A844001)**

Planirani rashodi za zaposlene temeljeni su na projekciji plaća koje će se isplatiti u 2022.g., pri čemu je broj i struktura zaposlenika planiran na način da su pored postojećih djelatnika u izračun uključen i povratak 1 djelatnice s porodiljnog te planirano zapošljavanje novih djelatnika kao zamjena za otišle. U 2023.g. planirano je zapošljavanje 2 pomoćnika ravnatelja temeljem odredbi novog Zakona o Pravosudnoj akademiji, zapošljavanje novog tajnika Pravosudne akademije te zamjena za djelatnike koji su otišli.

Planirani materijalni i financijski rashodi na ovoj stavci planirani su racionalno i u skladu s potrebama u cilju osiguravanja nesmetanog rada, a napominjemo da je u ovu kategoriju rashoda uključena je i naknada za rad članovima Programskog vijeća PA, temeljem odredbi novog Zakona o Pravosudnoj akademiji iz 2019.g. u visini od 34.508,00 EUR u 2023.

**b) Stručno usavršavanje pravosudnih dužnosnika i savjetnika u pravosudnim tijelima (A629024)**

U okviru ove stavke predviđeno je kontinuirano stručno usavršavanje za suce, državne odvjetnike, sudačke i državno odvjetničke savjetnike te razvoj novih obrazovnih materijala za provođenje aktivnosti kontinuiranog stručnog usavršavanje sudaca, državnih odvjetnika, sudačkih i državno odvjetničkih savjetnika.

Rashodi i izdaci za pozicije: a) razvoj novih materijala i b) provedbu gore navedenih aktivnosti planirani su u iznosu od 218.993,00 EUR godišnje, uz napomenu da će realizacija planiranih aktivnosti uvelike ovisiti o epidemiološkim preporukama vezanim uz epidemiju COVID-19 i mogućnostima održavanja edukativnih radionica. U ovom trenutku planirano je održavanje radionica u direktnom kontaktu s polaznicima što je kvalitetnija opcija u odnosu na on-line predavanja.

**c) Obuka vježbenika u pravosudnim tijelima**

Sukladno odredbama Zakona o vježbenicima u pravosudnim tijelima i pravosudnom ispitu PA će organizirati edukaciju za vježbenike u pravosudnim tijelima.

**d) Državna škola za pravosudne dužnosnike ( A 844002)**

Državna škola za pravosudne dužnosnike (u daljnjem tekstu: Škola) je ustrojstvena jedinica u sastavu Akademije. Osobe primljene u državnu službu na neodređeno vrijeme i raspoređene na radno mjesto savjetnika u pravosudnom tijelu obvezni su polaznici Škole. Polaznici Škole nakon godinu dana polažu završni ispit u Školi. Planira se provođenje jednog završnog ispita godišnje.

Napominjemo da je u tijeku priprema novog Zakona o pravosudnoj akademiji u kojem su predviđene izmjene odredbi koje se odnose na Državnu školu, a za koje u ovom trenutku ne očekujemo da će imati značajniji financijski utjecaj na poslovanje Pravosudne akademije.

**e)** **Stručno usavršavanje službenika iz područja pravosuđa (A 844003)**

PA nastavlja s edukacijom službenika u pravosudnim tijelima koja je započela 2016.godine kao nova ciljna skupina Akademije, sukladno izmjenama i dopunama Zakona o Pravosudnoj akademiji iz 2015. godine.

**f) Program edukacije stranih jezika za pravosudne dužnosnike, savjetnike i službenike u pravosudnim tijelima-Operativni program učinkoviti ljudski potencijali 2014-2020.**

U rujnu 2017. Pravosudna akademija je potpisala ugovor sa Ministarstvom rada i mirovinskog sustava (MRMS) i Hrvatskim zavodom za zapošljavanje (HZZ) za uvođenje i provedbu Programa edukacije iz područja stranih jezika za pravosudne dužnosnike, savjetnike i službenike u pravosuđu, prijavljenog za sufinanciranje iz Europskog socijalnog fonda. Ukupna financijska vrijednost Projekta iznosila je 4.738.325,00 kn (628.884 EUR). Predviđeno trajanje projekta je 36 mjeseci. U 2020.g. odobreno je dodatno razdoblje korištenja sredstava, a zbog problema u realizaciji planiranih aktivnosti uzrokovanih epidemijom COVID 19.

Projekt je okončan u prvoj polovici 2022.g. te u razdoblju 2023.-2025. nisu planirana financijska sredstva

**g) Projekt „Unapređenje programa edukacija u borbi protiv kibernetičkog kriminala“**

U kolovozu 2019. PA je potpisala ugovor sa Ministarstvom rada i mirovinskog sustava (MRMS) i Hrvatskim zavodom za zapošljavanje (HZZ) za uvođenje i provedbu projekta „Unapređenje programa edukacija u borbi protiv kibernetičkog kriminala“, prijavljenog za sufinanciranje iz Europskog socijalnog fonda. Ukupna financijska vrijednost Projekta iznosi 2.267.506,04 kn (300.950 EUR). Predviđeno trajanje projekta je 36 mjeseci. U 2020.g. odobreno je dodatno razdoblje korištenja sredstava, a zbog problema u realizaciji planiranih aktivnosti uzrokovanih epidemijom COVID 19.

Projekt će biti okončan do kraja 2022. te nisu planirana sredstva u budućem razdoblju.

**h) Uz navedeno predvidjeli smo i aktivnosti na izvorima 31, 43, 51 i 61, a koji se financiraju vlastitim sredstvima.**

**PRIJENOS SREDSTAVA IZ PRETHODNE I U SLJEDEĆU GODINU**

Pravosudna akademija ne planira prijenose sredstava iz prethodnih godina u sljedeću godinu s izvora 11, već eventualno neutrošena sredstva s izvora 31, 51, 52, 43 i 61.

**UKUPNE I DOSPJELE OBVEZE**

Pravosudna akademija ne planira imati značajnije ukupne obveze mimo uobičajenih koje se iskazuju krajem godine (obveze za plaće, obveze za materijalne rashode) niti planira imati dospjele, a nepodmirene obveze.

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 141.039,86 EUR | 171.515,46 EUR |
| Dospjele obveze | 0 | 0 |

Tomislav Briški

načelnik Odjela za financije i računovodstvo